Ησαΐας Ματιάμπα

Ο Ησαΐας Ματιάμπα (Ιωάννινα, 18 Δεκεμβρίου 1983Ησαΐας Ματιάμπα - Ελληνική Δισκογραφία) είναι Έλληνας τραγουδιστής, μουσικός και ηθοποιός. Έγινε γνωστός στο ευρύ κοινό το 2001, όταν σε ηλικία 18 ετών νίκησε στο μουσικό talent show, "Να η ευκαιρία" που εταδόθηκε από το Mega Channel. Ακόμη το 2014 ήταν ο νικητής του τέταρτου κύκλου του χορευτικού talent show, Dancing with the stars.

 Πρώτα χρόνια 
Γεννήθηκε το 1983 στα Ιωάννινα ενώ μεγάλωσε στην Αθήνα. Ο πατέρας του κατάγεται από τη Λαϊκή Δημοκρατία του Κονγκό ενώ η μητέρα του είναι Ελληνίδα και καταγωγή απο την Παραβόλα Αιτωλοακαρνανίας. Από τα σχολικά του χρόνια ξεκίνησε να ασχολείται με την μουσική και το τραγούδι ενώ έχει κάνει σπουδές κλασικού πιάνου στο Ωδείο Γκύζη. Το 2001 έχοντας τελειώσει το σχολείο δήλωσε συμμετοχή στο τηλεοπτικό διαγωνισμό τραγουδιού "Να η ευκαιρία!" που μεταδόθηκε από το Mega Channel τη σεζόν 2001-2002 όπου κατέκτησε την πρώτη θέση υπογράφοντας δισκογραφικό συμβόλαιο με τη Heaven Music.

 Βιογραφικό 
 Τραγούδι 
Μετά τη νίκη του στο "Να η ευκαιρία!" έκανε τις πρώτες του εμφανίσεις δίπλα στην Ελευθερία Αρβανιτάκη και τον Λαυρέντη Μαχαιρίτσα την περίοδο 2002-2003. Συνέχισε την συνεργασία του με την Ελευθερία Αρβανιτάκη και την επόμενη χρονιά ενώ το 2004 συνεργάστηκε μαζί με τον Βασίλη Παπακωνσταντίνου.

Τα επόμενα χρόνια έκανε συνεργασίες με διάφορους καλλιτέχνες όπως οι Τάμτα, Γιώργος Μαζωνάκης, Ελεωνόρα Ζουγανέλη και Μύρωνα Στρατή με τον οποίο έκανε τόσο περιοδείες όσο και εμφανίσεις σε νυχτερινά κέντρα από το 2011 μέχρι και το 2017.

 Θέατρο 
Τις σεζόν 2009-2011 έκανε την πρώτη του απόπειρα στο θέατρο συμμετέχοντας σε δύο θεατρικές παραστάσεις: "The Return" και "Rent". Τη σεζόν 2011-2012 έπαιξε στο θεατρικό έργο "Σεσουάρ για δολοφόνους" ενώ την επόμενη χρονιά έλαβε μέρος και πάλι σε μιούζικαλ στην παράσταση "Fame το μιούζικαλ". Ακολούθησαν κι άλλες συνεργασίες στο θέατρο μεταξύ των οποίων "Πυγμαλίων-Ωραία μου κυρία" (2016-2017) και "Εκκλησιάζουσες".

 Τηλεόραση 
Το 2004 έκανε μία σύντομη εμφάνιση στην τηλεοπτική σειρά "504χλμ. βόρεια της Αθήνας" ενώ το 2010 συμμετείχε σε μία ιστορία της σειράς "Επτά Θανάσιμες Πεθερές". Τη σεζόν 2010-2011 συμμετείχε στον πρώτο κύκλο του μουσικού talent show Just the 2 Of Us ως ντουέτο μαζί με την ηθοποιό Μαριάννα Πολυχρονίδη τερματίζοντας στην πέμπτη θέση. Το 2011 έκανε κάποιες guest εμφανίσεις στις σειρές "Η Πολυκατοικία" και "Με λένε Βαγγέλη". Τη σεζόν 2013-2014 έλαβε μέρος στον τέταρτο κύκλο του χορευτικού talent show "Dancing with the stars" στον Ant1, φτάνοντας στον τελικό μαζί με την Κατερίνα Στικούδη, όπου και βγήκε ο τελικός νικητής. Την ίδια περίοδο συμμετείχε σε μία ιστορία της κωμικής σειράς του Λάκη Λαζόπουλου, Δια Ταύτα. Το 2017 συμμετείχε για τέταρτη φορά σε τηλεοπτικό talent show και συγκεκριμένα στον τέταρτο κύκλο του Your Face Sounds Familiar. Εκεί έφτασε και πάλι στον τελικό του show κερδίζοντας αυτή τη φορά τη δεύτερη θέση ενώ νικητής ανακηρύχθηκε ο ηθοποιός Γιάννης Χατζηγεωργίου. Την ίδια χρονιά συμμετείχε στις σειρές "Daddy Cool" και "Το σόι σου".

 Προσωπική ζωή 
Το 2017 ξεκίνησε τη σχέση του με την Βασιλική Καλιανιώτη ενώ παντρεύτηκαν τον Ιανουάριο του 2018.
Τον Μάιο του 2018 ήρθε στον κόσμο ο γιος τους, Ηρακλής Ματιάμπα.

Δισκογραφία
Studio Album

 Λόγια που δεν ξέχασα (2003)
 Τον κόσμο κοιτάζω (2005)
 Σε μισώ (2008) 
 Περιμένουμε (2009)
 Θέλω ό,τι θέλεις (2011)
 Ονειρεύοντας (2012)

 Φιλμογραφία 
 Τηλεόραση ως ο εαυτός του 
+ΈτοςΤίτλος Προγράμματος ΚανάλιΡόλοςΣημειώσεις2001-2002Να η ευκαιρία!MEGAΟ Ίδιος Διαγωνιζόμενος | Νικητής 2010Mad Video Music AwardsALPHAΕρμηνεία 2010-2011Just the 2 Of UsMEGAΔιαγωνιζόμενος | 5η Θέση2013-2014Dancing with the starsANT1Διαγωνιζόμενος | Νικητής 2017 Your Face Sounds Familiar ANT1Διαγωνιζόμενος | 2η Θέση  2018Sunday Live ANT1Εκφωνητής | Live 4Dancing with the starsANT1Guest Κριτής | Live 13 2021Your Face Sounds FamiliarANT1Διαγωνιζόμενος | 3η Θέση2022μην αρχίζεις τη μουρμούραALPHAΒασικό Καστ

 Τηλεόραση ως ηθοποιός 
+ΈτοςΤίτλος Προγράμματος ΚανάλιΡόλοςΣημειώσεις2004-2005504χλμ. βόρεια της Αθήνας ALPHA6 επεισόδια2010Επτά Θανάσιμες ΠεθερέςMEGAβοηθός του Ζάρζα Επεισόδιο: "Η Πεθερά του 1821"2011Η ΠολυκατοικίαMEGAΡομπέρτο Επεισόδιο: "Ήταν μια φορά ένας Βραζιλιάνος"Με λένε Βαγγέλη MEGAτραπεζικός υπάλληλος1 επεισόδιο2014Δια ΤαύταALPHAΜοχάμετ Αλμούρ Επεισόδιο: "Το λίθο μπαλέτο" 2015Τρίχες ANT1Ο Ίδιος 1 επεισόδιο 2017Daddy CoolANT11 επεισόδιο Το σόι σουALPHAΤσινεντού Επεισόδιο: "Θα σε πάρω να φύγουμε"

 Κινηματογράφος 
+ΈτοςΤίτλος Κινηματογραφικής ΤαινίαςΡόλος2018 The bachelor 3Babadjide 

Μεταγλωττίσεις
ΈτοςΤίτλοςΡόλος2019ΑλαντίνΤζίνι

Lives
 Περιοδείες 
 Ελένη Πέτα - Γιώργος Αλουπογιάννης - Δημήτρης Τσεκούρας - Ησαΐας Ματιάμπα (καλοκαίρι 2003)
 Περιοδεία 2008-09 Ησαΐας Ματιάμπα (2008-2009)
 Καλοκαιρινή Περιοδεία (μαζί με την Δέσποινα Ολυμπίου) (2009)
 Περιοδεία (μαζί με την Κατερίνα Στικούδη) (2019)

 Νυχτερινά κέντρα 
 VOX (μαζί με τους Ελευθερία Αρβανιτάκη και Λαυρέντη Μαχαιρίτσα) (2002-2003)
 Fix Community (μαζί με τους Ελευθερία Αρβανιτάκη και Λαυρέντη Μαχαιρίτσα) (2003)
 VOX (μαζί με την Ελευθερία Αρβανιτάκη) (2004)
 Οξύγονο Live (μαζί με τους Βασίλη Παπακωνσταντίνου και C-Real) (2004)
 ΚΛΙΚ Stage (μαζί με τους Νίκο Μίχα και Γρηγόρη Πετράκο) (2005-2006)
 VOX (μαζί με τους Τάμτα, Ραλλία Χρηστίδου, Σοφία Στρατή, Δόμνα Κουντούρη, Νίκο Μίχα και Γρηγόρη Πετράκο) (2006-2007)
 Fix Community (μαζί με τους Τάμτα, Ραλλία Χρηστίδου, Σοφία Στρατή, Δόμνα Κουντούρη, Νίκο Μίχα και Γρηγόρη Πετράκο) (2007)
 Πύλη Αξιού (μαζί με τους Γιώργο Μαζωνάκη, Τάμτα και Κέλλυ Καλτσή) (2009-2010)
 Σταυρός του Νότου (Ησαΐας Ματιάμπα) (2010)
 Σταυρός του Νότου (μαζί με τους Ελεωνόρα Ζουγανέλη και Θανάση Αλευρά (2010-2011)
 Σταυρός του Νότου (μαζί με τους Μύρωνα Στρατή και Παναγιώτη Τσακαλάκο) (2011-2013)

 Θεατρογραφία 
+ΈτοςΤίτλος θεατρικής παράστασηςΧώρος2009-2011The Return Θέατρο Ροές Rent Θέατρο Χώρα2011-2012Σεσουάρ για δολοφόνουςΘέατρο Αποθήκη 2012-2013Fame το μιούζικαλ Θέατρο Κέντρο Πολιτισμού "Ελληνικός Κόσμος"2016-2017 Πυγμαλίων-Ωραία μου κυρία Θέατρο Πάνθεον 2018 (καλοκαίρι)ΕκκλησιάζουσεςΘέατρο Άργους 

 Παραπομπές 

Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Έλληνες αφρικανικής καταγωγής